Η**Σερίφ Τουργκούτ** είναι Τουρκάλα δημοσιογράφος και η πρώτη γυναίκα πολεμική ανταποκρίτρια της Τουρκίας, ευρέως γνωστή για την κάλυψη του Πολέμου της Βοσνίας. Έλαβε μεταπτυχιακό δίπλωμα στη διεθνή πολιτική από το Πανεπιστήμιο George Washington των Ηνωμένων Πολιτειών.

Καριέρα
-------

Αποφάσισε να γίνει πολεμική ανταποκρίτρια όταν είδε φωτογραφίες από το στρατόπεδο Ομάρσκα, ένα στρατόπεδο συγκέντρωσης στη Βοσνία και Ερζεγοβίνη, το οποίο δημιούργησε και διοικούσε ο Στρατός της Δημοκρατίας της Σερβίας κατά τος πρώτους μήνες του Πολέμου της Βοσνίας. Πήγε στη Βοσνία μόνη της ως ανεξάρτητος δημοσιογράφος. Αν και αρχικά σκόπευε να παραμείνει μόνο για δέκα ημέρες, έμεινε στη Βοσνία για σχεδόν δέκα χρόνια, καθώς η ζωή της άλλαξε μόλις έγινε αυτόπτης μάρτυρας της φρίκης που επικρατούσε στην περιοχή.

Δημοσιογραφούσε για το τουρκικό τηλεοπτικό κανάλι ATV από τον Πόλεμο της Βοσνίας, κατά τον οποίο έχασαν τη ζωή τους περισσότεροι από εκατό χιλιάδες άνθρωποι, μεταξύ 1992 και 1995. Η Τουργκούτ συνέχισε καλύπτοντας τον Πόλεμο του Κοσόβου, τον Πόλεμο του Ιράκ και πολλές άλλες συγκρούσεις, συμπεριλαμβανομένης του Εμφύλιου Πολέμου της Αλγερίας, του Πολέμου της Δυτικής Σαχάρας και του Δεύτερου Πολέμου της Τσετσενίας. Κατά τη διάρκεια του Πολέμου στο Κοσσυφοπέδιο, βοήθησε τους μετανάστες που εγκατέλειψαν το σπίτι τους για να εγκατασταθούν στην Τουρκία δίνοντας πληροφορίες για τους συγγενείς τους που ζουν ακόμα στο Κοσσυφοπέδιο.

Υπηρέτησε για περισσότερα από τρία χρόνια στα Ηνωμένα Έθνη ως Επικεφαλής του Γραφείου Ενημέρωσης του Κοινού για την Κεντρική Λιβερία. Κατά την περίοδο εκείνη αναμείχθηκε στη δημιουργία και τη διαχείριση μηχανισμών διάδοσης πληροφοριών, σε τομείς όπως η αποστρατικοποίηση, η κοινωνική ένταξη, η πολιτική αποκατάσταση, οι εκλογές και η μετασυγκρουσιακή μετάβαση.

Ήταν φίλη του Ισπανού πολεμικού ανταποκριτή Μιχέλ Χιλ Μορένο ντε Μόρα, με τον οποίο πήγε στη Σρεμπρένιτσα αμέσως μετά τη σφαγή του 1995. Ο Μιχέλ Χιλ Μορένο πυροβολήθηκε θανάσιμα αργότερα, στον Εμφύλιο Πόλεμο της Σιέρρα Λεόνε. Κατά τη διάρκεια της υπηρεσίας της στο Δεύτερο Εμφύλιο Πόλεμο της Λιβερίας, έγινε φίλη με τους πολεμικούς ανταποκριτές Τιμ Χεθέρινγκτον από την Αγγλία και Κρις Χόνδρος από τις ΗΠΑ, οι οποίοι έχασαν τη ζωή τους στον Εμφύλιο Πόλεμο της Λιβύης το 2011.

Διακρίσεις
----------

Έλαβε περισσότερα από δέκα εθνικά και διεθνή βραβεία για τα δημοσιογραφικά της επιτεύγματα κατά τη διάρκεια το Πολέμου της Βοσνίας. Το 2002, η Τουρκούτ έλαβε την υποτροφία John S. Knight Journalism Fellowships του Πανεπιστήμιου του Στάνφορντ. Εμφανίζεται στην τηλεοπτική σειρά ντοκιμαντέρ με τίτλο *Savaşı Anlatan Kadınlar* (Γυναίκες Πολεμικές Ανταποκρίτριες) που μεταδόθηκε από το τουρκικό κανάλι TRT για την Παγκόσμια ημέρα της γυναίκας το 2013.

Αναφορές
--------

1. 1 2 3 4  Turgut, Şerif (2011-04-22). «Savaşlarda çalışanlar için yarın yoktur» (στα Τούρκικα). *Hürriyet*.. Ανακτήθηκε στις 2014-12-13.
2. 1 2 3 4  «UN Peacemaking - Panel with Basma Fakri, Serif Turgut and Bjorn Klouman Bekken, Harvard» (στα Αγγλικά). Suffolk Oniversity College of Arts & Sciences. 11 Απριλίου 2008. Αρχειοθετήθηκε από το πρωτότυπο στις 13 Δεκεμβρίου 2014. Ανακτήθηκε στις 13 Δεκεμβρίου 2014.
3. 1 2  Şeceroviç, Emine (2012-04-10). «Şerif Turgut: "Bosna'nın hüznü ve büyüsü"» (στα Τούρκικα). *On5Yirmi5*. Αρχειοθετήθηκε από το πρωτότυπο στις 2014-12-23.. Ανακτήθηκε στις 2014-12-13.
4. ↑  Özyurt, Ahu (2014-09-06). «Sleeping with the enemy» (στα Αγγλικά). *Hürriyet Daily News*.. Ανακτήθηκε στις 2014-12-13.
5. ↑  Turgut, Şerif (1998-03-15). «Rugova: "Türkleri görmek istiyoruz"» (στα Τούρκικ). Αρχειοθετήθηκε από το πρωτότυπο στις 2014-12-19.. Ανακτήθηκε στις 2014-12-13.
6. ↑  Young, Courtney (2002-03-06). «Journalists on front lines of history, panelists say» (στα Αγγλικά). *Stanford Report*. Αρχειοθετήθηκε από το πρωτότυπο στις 2014-12-13.. Ανακτήθηκε στις 2014-12-13.
7. ↑  Öge, İbrahim & Berhan Soner (1999-05-09). «Savaş meleği» (στα Τούρκικα). *Sabah*. Αρχειοθετήθηκε από το πρωτότυπο στις 2016-03-03.. Ανακτήθηκε στις 2014-12-13.
8. ↑  «Two Journalists Killed in Sierra Leone» (στα Αγγλικά). *Democracy Now*.. Ανακτήθηκε στις 2014-12-13.
9. ↑  «Class of 2002» (στα Αγγλικά). John S. Knight Journalism Fellowships at Stanford. Ανακτήθηκε στις 13 Δεκεμβρίου 2014.
10. ↑  «International Knight Fellows named» (στα Αγγλικά). *Stanford News*. 2001-05-23. Αρχειοθετήθηκε από το πρωτότυπο στις 2015-04-08.. Ανακτήθηκε στις 2014-12-13.
11. ↑  «Trt'den Kadın Savaş Muhabirleri Belgeseli» (στα Τούρκικα). *Beyaz Perde*. 2013-03-08.. Ανακτήθηκε στις 2014-12-13.